《舟中即事》
宋代·叶茵

草舍密还稀，编篱枕钓矶。
鸭群迎棹去，牛背晒衣归。
风紧浪千叠，村深柳四围。
倚樯无与语，数雁失斜晖。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。